type: contracts

jurisdiction: EU

text:
 Fontos jogi nyilatkozat
 |
 21998D0205(03)
 Hivatalos Lap L 030 , 05/02/1998 o. 0033 - 0033
 Az EGT-Vegyesbizottság 62/97 határozata(1997. október 4.)az EGT-megállapodás II. mellékletének (műszaki előírások, szabványok, vizsgálatok és tanúsítás) módosításárólAZ EGT-VEGYESBIZOTTSÁG,tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,mivel a Megállapodás II. mellékletét az 1997. január 30-i 1/97 EGT-vegyesbizottsági határozat [1] módosította;mivel a gépjárművek belső berendezéseire (ülések és rögzítésük szilárdsága) vonatkozó tagállami jogszabályok közelítéséről szóló 74/408/EGK tanácsi irányelvnek a műszaki fejlődéshez történő hozzáigazításáról szóló, 1996. június 17-i 96/37/EK bizottsági irányelvet [2] be kell építeni a Megállapodásba,A KÖVETKEZŐKÉPPEN HATÁROZOTT:1. cikkA Megállapodás II. melléklete I. fejezetének 16. pontja (74/408/EGK tanácsi irányelv) a következő francia bekezdéssel egészül ki:"- 396 L 0037: A Bizottság 1996. június 17-i 96/37/EK irányelve (HL L 186., 1996.7.25., 28. o.)."2. cikkA 96/37/EK bizottsági irányelv izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.3. cikkEz a határozat 1997. december 1-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.4. cikkEzt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.Kelt Brüsszelben, 1997. október 4-én.az EGT-Vegyesbizottság részérőlaz elnökE. Bull[1] HL L 85., 1997.3.27., 66. o.[2] HL L 186., 1996.7.25., 28. o.--------------------------------------------------